CELEX: 32021R1728
Language: hr
Date: 2021-09-29 00:00:00
Title: Provedbena uredba Komisije (EU) 2021/1728 оd 29. rujna 2021. o izmjeni Provedbene uredbe (EU) 2021/442 i Provedbene uredbe (EU) 2021/521 u vezi s mehanizmom uvođenja obveze predočenja odobrenja u slučaju izvoza određenih proizvoda

30.9.2021   
               
               
                  HR
               
               
                  Službeni list Europske unije
               
               
                  L 345/34
               
            
         PROVEDBENA UREDBA KOMISIJE (EU) 2021/1728
         оd 29. rujna 2021.
         o izmjeni Provedbene uredbe (EU) 2021/442 i Provedbene uredbe (EU) 2021/521 u vezi s mehanizmom uvođenja obveze predočenja odobrenja u slučaju izvoza određenih proizvoda
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EU) 2015/479 Europskog parlamenta i Vijeća od 11. ožujka 2015. o zajedničkim pravilima za izvoz (1), a posebno njezin članak 6.,
         budući da:
         
                     (1)
                  
                  
                     Komisija je 30. siječnja 2021. donijela Provedbenu uredbu (EU) 2021/111 (2), kojom se izvoz cjepiva protiv bolesti COVID-19 i aktivnih tvari, uključujući banke matičnih stanica i banke radnih stanica koje se koriste za proizvodnju takvih cjepiva, uvjetuje predočenjem odobrenja za izvoz u skladu s člankom 5. Uredbe (EU) 2015/479, tijekom razdoblja od šest tjedana. Nakon toga, Komisija je 12. ožujka 2021. donijela Provedbenu uredbu (EU) 2021/442 (3), kojom se uvodi obveza predočenja odobrenja za izvoz tih proizvoda za razdoblje do 30. lipnja 2021., u skladu s člankom 6. Uredbe (EU) 2015/479.
                  
               
                     (2)
                  
                  
                     Komisija je 24. ožujka 2021. donijela Provedbenu uredbu (EU) 2021/521 (4), kojom se, kao dodatni čimbenik pri razmatranju izdavanja odobrenja za izvoz, uvodi potreba da se ocijeni ugrožava li to odobrenje sigurnost opskrbe u Uniji robom obuhvaćenom Uredbom (EU) 2021/442. Istom je Uredbom Komisija odlučila o privremenoj suspenziji izuzeća određenih odredišnih zemalja iz područja primjene Uredbe (EU) 2021/442.
                  
               
                     (3)
                  
                  
                     Provedbena uredba Komisije (EU) 2021/521 donesena je na temelju članka 5. Uredbe (EU) 2015/479 i primjenjivala se u razdoblju od šest tjedana. Mjere uvedene tom uredbom naknadno su produljene do 30. lipnja 2021. Provedbenom uredbom Komisije (EU) 2021/734 (5) i do 30. rujna 2021. Provedbenom uredbom Komisije (EU) 2021/1071 (6).
                  
               
                     (4)
                  
                  
                     Isporuke doza cjepiva protiv bolesti COVID-19 u Uniji nastavljaju se, što je dovelo do jasnog napretka u kampanji cijepljenja u Uniji.
                  
               
                     (5)
                  
                  
                     Međutim, ta je kampanja cijepljenja još uvijek u tijeku, a nesigurnosti su i dalje prisutne, posebno zbog pojave novih sojeva virusa koji uzrokuje COVID-19. Stoga postoji stalna potreba za transparentnošću izvoznih isporuka i opskrbe Unije.
                  
               
                     (6)
                  
                  
                     I dalje postoji rizik da bi se izvozom ugrozila provedba ugovorâ o predviđenoj kupoprodaji između Unije i proizvođačâ cjepiva ili sigurnost opskrbe Unije cjepivima protiv bolesti COVID-19 i njihovim aktivnim tvarima.
                  
               
                     (7)
                  
                  
                     Mjere uvedene Provedbenom uredbom (EU) 2021/442 i Provedbenom uredbom (EU) 2021/521 trebale bi se stoga nastaviti primjenjivati do 31. prosinca 2021. Navedene uredbe trebalo bi stoga na odgovarajući način izmijeniti.
                  
               
                     (8)
                  
                  
                     O ovoj Uredbi provedeno je savjetovanje s žalbenim odborom. Žalbeni odbor nije dostavio mišljenje,
                  
               DONIJELA JE OVU UREDBU:
         
            Članak 1.
            U članku 4. Provedbene uredbe (EU) 2021/442 drugi stavak zamjenjuje se sljedećim:
            
               „Primjenjuje se do 31. prosinca 2021.”.
            
         
         
            Članak 2.
            U članku 3. Provedbene uredbe (EU) 2021/521 drugi stavak zamjenjuje se sljedećim:
            
               „Primjenjuje se do 31. prosinca 2021.”.
            
         
         
            Članak 3.
            Ova Uredba stupa na snagu 1. listopada 2021.
            Ova je Uredba u cijelosti obvezujuća i izravno se primjenjuje u svim državama članicama.
         
         
            Sastavljeno u Bruxellesu 29. rujna 2021.
            
               
                  Za Komisiju
               
               
                  Predsjednica
               
               Ursula VON DER LEYEN
            
         
         
            (1)  SL L 83, 27.3.2015., str. 34.
         
         
            (2)  SL L 31 I, 30.1.2021., str. 1.
         
         
            (3)  SL L 85, 12.3.2021., str. 190.
         
         
            (4)  SL L 104, 25.3.2021., str. 52.
         
         
            (5)  SL L 158, 6.5.2021., str. 13.
         
         
            (6)  SL L 230, 30.6.2021., str. 28.